A Kincstári Takarékjegy névre szóló, így illetéktelen személy nem tudja beváltani. Ugyanakkor te sem tudod beváltani, amíg közjegyzői eljárásban nem kezdeményezed a letiltását, amihez tudnod kell az értékpapír ISIN-azonosítóját, sorozatszámát és sorszámát. A letiltó végzést el kell juttatni az ÁKK-nak és a Keler Zrt.-nek. A letiltás során kézhez kapott dokumentumok segítségével tudod visszaváltani a nyomdai úton előállított KTJ-t, ilyenkor a lejárat napján esedékes tőkét és kamatokat fizetik ki.